केरल बाढ़ पीड़ितों की सहायता के लिए हैदराबाद के पुलिस कांस्टेबल भी आगे आये हैं. चारमीनार थाने में कार्यरत पुलिस कांस्टेबल टी.राजू ने अपने वेतन के 68 हज़ार रूपये केरल बाढ़ राहत के लिए दान किये. कांस्टेबल टी.राजू संख्या पी.सी. 2771 ने अपने आला अधिकारी को एक लिफ़ाफ़े में 68 हज़ार 200 रूपये की राशि दी. राजू ने बताया कि केरल बाढ़ राहत के लिए हर किसी को अपना योगदान देने की ज़रूरत है. राजू के इस क़दम को पुलिस के आला अधिकारीयों की ओर से सराहना भी देखने को मिली. सोशल मीडिया में भी राजू द्वारा किये गए कार्य को काफ़ी शेयर किया गया.